CELEX: 62019TN0107
Language: lt
Date: 2019-02-20 00:00:00
Title: Byla T-107/19: 2019 m. vasario 20 d. pareikštas ieškinys byloje ACRE/Parlamentas

15.4.2019   
            
            
               LT
            
            
               Europos Sąjungos oficialusis leidinys
            
            
               C 139/87
            
         
      2019 m. vasario 20 d. pareikštas ieškinys byloje ACRE/Parlamentas
      (Byla T-107/19)
      (2019/C 139/88)
      Proceso kalba: anglų
      
         Šalys
      
      
         Ieškovas: Konservatorių ir reformuotojų Europoje aljansas (ACRE) (Briuselis, Belgija), atstovaujamas advokatų E. Plasschaert ir E. Montens
      
         Atsakovas: Europos Parlamentas
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2018 m. gruodžio 10 d. Europos Parlamento sprendimą, esantį 2018 m. gruodžio 12 d. rašte Nr. D202862 dėl ieškovo galutinės dotacijos 2017 m., tiek, kiek pagal jį:
                  
                              —
                           
                           
                              suma, susijusi su „Apklausa dėl požiūrio į JK mažumas Sąjungoje“, lygi 108 985,58 EUR, buvo priskirta prie netinkamų kompensuoti išlaidų dėl galimo neatitikimo 2008 m. lapkričio 19 d. Europos Parlamento ir Tarybos reglamento (EB) Nr. 1166/2008 7 straipsnio nuostatoms (1);
                           
                        
                              —
                           
                           
                              suma, susijusi su „JK prekybos partnerystės konferencija“, lygi 122 295,10 EUR, buvo priskirta prie netinkamų kompensuoti išlaidų dėl galimo neatitikimo Reglamento (EB) Nr. 1166/2008 7 straipsnio nuostatoms;
                           
                        
                              —
                           
                           
                              suma, susijusi su „2017 m. gegužės 26–27 d. konservatyvia tarptautine Majamio konferencija“, lygi 249 589,17 EUR, buvo priskirta prie netinkamų kompensuoti išlaidų dėl galimo neatitikimo 2008 m. lapkričio 19 d. Europos Parlamento ir Tarybos reglamento (EB) Nr. 1166/2008 8 straipsnio nuostatoms;
                           
                        
                              —
                           
                           
                              suma, susijusi su „2017 m. liepos 13–15 d. konservatyvia tarptautine Kampalos konferencija“, lygi 91 546,58 EUR, buvo priskirta prie netinkamų kompensuoti išlaidų dėl galimo neatitikimo 2008 m. lapkričio 19 d. Europos Parlamento ir Tarybos reglamento (EB) Nr. 1166/2008 8 straipsnio nuostatoms;
                           
                        
                              —
                           
                           
                              nario mokestis, lygus 133 043,80 EUR ir sumokėtas partijos „Klestinti Armėnija“, turėtų būti sumažintas iki 12 000 EUR atsižvelgiant į dotacijoms taikomas ribas; ir ieškovas buvo įpareigotas grąžinti minėtam nariui sumą, viršijančią 12 000 EUR, t. y. 121 043,80 EUR;
                           
                        
            
                  —
               
               
                  panaikinti sprendimą dėl įnašo skyrimo Nr. FINS-2019-5 tiek, kiek pagal jį numatyta, jog Europos Parlamento 4 422 345,48 EUR išankstinio finansavimo 100 % mokėjimas priklauso nuo (i) 535 609,48 EUR kompensavimo Europos Parlamentui ir nuo (ii) bet kokio trečiosios šalies nepagrįstai gauto mokėjimo grąžinimo tai šaliai iki 2019 m. sausio 15 d., ir atitinkamai panaikinti specialių terminų ir sąlygų, pridėtų prie sprendimo dėl įnašo skyrimo, 1.5.1 straipsnį;
               
            
                  —
               
               
                  priteisti iš atsakovo bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas pirmąjį reikalavimą ieškovas remiasi trylika pagrindų.
      Ieškinio pagrindai susiję su visai ginčijamais sprendimo aspektais:
      
                  1.
               
               
                  Pirmasis ieškinio pagrindas grindžiamas tuo, kad buvo pažeisti gero administravimo principas, 2004 m. kovo 29 d. Europos Parlamento biuro sprendimo, nustatančio Reglamento (EB) Nr. 2004/2003 įgyvendinimo taisykles, 7 ir 8 straipsniai, 2017 m. dotacijos skyrimo sprendimo II.14.1 straipsnis bei ieškovo teisė į gynybą.
               
            
                  2.
               
               
                  Antrasis ieškinio pagrindas grindžiamas tuo, kad buvo pažeista Reglamento (EB) Nr. 2004/2003 9 straipsnio 3 dalis.
                  Ieškinio pagrindai susiję su 108 985,58 EUR priskyrimu prie netinkamų kompensuoti išlaidų:
               
            
                  3.
               
               
                  Trečiasis ieškinio pagrindas grindžiamas tuo, kad buvo pažeistas Reglamento (EB) Nr. 2004/2003 7 straipsnis; bet kuriuo atveju buvo padaryta akivaizdi vertinimo klaida.
               
            
                  4.
               
               
                  Ketvirtasis ieškinio pagrindas grindžiamas tuo, kad buvo pažeistas bendrasis Sąjungos teisinio tikrumo principas.
               
            
                  5.
               
               
                  Penktasis ieškinio pagrindas grindžiamas tuo, kad buvo pažeistas bendrasis Sąjungos lygybės principas.
                  Ieškinio pagrindai susiję su 122 295,10 EUR priskyrimu prie netinkamų kompensuoti išlaidų:
               
            
                  6.
               
               
                  Šeštasis ieškinio pagrindas grindžiamas tuo, kad buvo pažeistas Reglamento (EB) Nr. 2004/2003 7 straipsnis; bet kuriuo atveju buvo padaryta akivaizdi vertinimo klaida.
               
            
                  7.
               
               
                  Septintasis ieškinio pagrindas grindžiamas tuo, kad buvo pažeistas bendrasis Sąjungos lygybės principas.
                  Ieškinio pagrindai susiję su 249 589,17 ir 91 546,58 EUR priskyrimu prie netinkamų kompensuoti išlaidų:
               
            
                  8.
               
               
                  Aštuntasis ieškinio pagrindas grindžiamas tuo, kad buvo pažeisti Reglamento (EB) Nr. 2004/2003 8 straipsnis, SESV 10 straipsnio 4 dalis, Finansinio reglamento 204a straipsnis, taip pat Europos Sąjungos pagrindinių teisių chartijos 11 ir 12 straipsniai, bet kuriuo atveju buvo padaryta akivaizdi vertinimo klaida.
               
            
                  9.
               
               
                  Devintasis ieškinio pagrindas grindžiamas tuo, kad buvo pažeistas bendrasis Sąjungos teisinio tikrumo principas.
               
            
                  10.
               
               
                  Dešimtasis ieškinio pagrindas grindžiamas tuo, kad buvo pažeisti bendrieji Sąjungos lygybės ir diskriminacijos draudimo principai.
                  Ieškinio pagrindai susiję su 133 043 EUR perskirstymu ir 121 043,80 EUR kompensavimu:
               
            
                  11.
               
               
                  Vienuoliktasis ieškinio pagrindas grindžiamas tuo, kad buvo pažeisti Reglamento (EB) Nr. 2004/2003 2 ir 6 straipsniai; bet kuriuo atveju buvo padaryta akivaizdi vertinimo klaida.
               
            
                  12.
               
               
                  Dvyliktasis ieškinio pagrindas grindžiamas tuo, kad buvo pažeistas bendrasis Sąjungos teisinio tikrumo principas.
               
            
                  13.
               
               
                  Tryliktasis ieškinio pagrindas grindžiamas tuo, kad buvo pažeisti bendrieji Sąjungos lygybės ir diskriminacijos draudimo principai.
               
            Grįsdamas antrąjį reikalavimą ieškovas remiasi dviem pagrindais.
      
                  1.
               
               
                  Pirmasis ieškinio pagrindas grindžiamas tuo, kad buvo pažeisti gero administravimo principas, 2014 m. spalio 22 d. Europos Parlamento ir Tarybos reglamento (ES, Euratomas) Nr. 1141/2014 19 straipsnis (2) ir ieškovo teisė į gynybą.
               
            
                  2.
               
               
                  Antrasis ieškinio pagrindas grindžiamas tuo, kad buvo pažeista 2018 m. gegužės 28 d. Europos Parlamento biuro sprendimo, nustatančio Reglamento (EB) Nr. 1141/2014 įgyvendinimo taisykles, 6 straipsnio 1 dalis.
               
            
         (1)  2003 m. lapkričio 4 d. Europos Parlamento ir Tarybos reglamentas (EB) Nr. 2004/2003 dėl reglamentų, reglamentuojančių Europos politines partijas, ir šių partijų finansavimo taisyklių (OL L 297, 2003 11 15, p. 1; 2004 m. specialusis leidimas lietuvių k., 1 sk., 4 t., p. 500).
      
         (2)  2014 m. spalio 22 d. Europos Parlamento ir Tarybos reglamentas (ES, Euratomas) Nr. 1141/2014 dėl Europos politinių partijų ir Europos politinių fondų statuto ir finansavimo (OL L 317, 2014 11 4, p. 1).